江西嗰鐵器文化

江西嗰鐵器文化係話江西到鐵器時期嗰古代文化。江西最晏到2500年前就進入哩鐵器時代，贛江嗰中下游都尋到哩蠻多箇隻時期嗰鐵器。箇時間嗰鐵器主要應用到農業當中，咁也就係話許時間江西農業高度發展。箇係因為鐵器嗰耐用性、硬度、鍛造方式、原料儲量都要優過銅器。

『鐵器形式』：
軍事兵器：劍、戟、刀、矛、匕首等
農業用具：钁、鍤、鋤、鐮、鏟等
生活用具：斧、錘、釡、燈、鑊、盆等

2500年前之前
而今出土嗰箇隻時期嗰文物主要係鍤、錛、斧一類嗰細型農具同到手工業工具。出土嗰地方主要有：

九江縣沙河鎮磨盤墩遺址：2隻鐵器殘片
九江沙河街大王嶺遺址：鍤之類嗰5隻殘鐵器
武寧石門鄉畢家坪古墓：1隻鐵斧（長方形、方銎，平刃）

2500年前之後
而今出土嗰箇隻時期嗰文物主要係生鐵做嗰，江西嗰冶鐵水平已經發展到鑄鐵嗰階段哩。

新建大塘赤岸山遺址：1隻環鈕鐵斧範
新淦界埠糧倉遺址：2隻鐵斧
九江縣馬回嶺鄉磨盤山遺址一坑：1隻鐵斧、一隻鐵鐮刀、幾隻鐵鏈銅鏃
臨川羅家寨遺址：14隻鐵斧（長方形）、1隻鐵口鋤（凹形）
清江田家村遺址：1隻殘鐵器（像鏟）
定南田螺塘遺址：1隻鐵斧
上高塔下村遺址：44隻鐵鏃
清江觀上古墓：1隻鐵蹄足鼎

漢朝
江西頭回郡治係漢朝建立嗰，即豫章郡。建郡之後，江西嗰鐵器使用變得相當普遍，咁就出土哩大量文物，像修水嗰古市公社漢墓、南昌縣嗰塘山公社西漢墓、修水嗰上奉公社西漢墓、南昌嗰老福山西漢墓跟青雲譜西漢墓，同到樟樹、新建、永新、宜春、萍鄉、湖口、遂川、撫州、贛州等地方嗰漢墓都出土哩蠻多嗰鐵器。

參考資料
 《江西通史》，陳文華，1999年，ISBN 9787210021568
 《江西史稿》，許懷林，1998年，ISBN 7810331434 

Category:江西嗰鐵器文化